OzLabs/hebrew-wiki-articles huggingface dataset:
ואקרוס דה ביאמון

קואקרוס דה ביאמון (בספרדית: Vaqueros de Bayamón) היא קבוצת כדורסל פוארטו ריקנית מהעיר באימון, המתחרה בליגת העל המקומית וזכתה בה 15 פעמים.

== היסטוריה ==
קואקרוס דה ביאמון הוקמה בשנת 1930 וכבר בשנת 1933 זכתה באליפות הליגה. במהלך שנות ה-40 של המאה ה-20 הקבוצה לא הייתה פעילה וחזרה להתחרות רק בשנת 1954. מאז בשנת 1955 היא מתחרה בשם הנוכחי מסיבות חסות. בשנת 1967 היא זכתה באליפות בפעם השלישית. שנות ה-70 של המאה ה-20 היו תקופת הזהר של המועדון וכוכב שלה רובן רודריגס. בין יתר ההישגים הקבוצה זכתה באליפות חמש שנים ברציפות. רובן רודריגס עזב את הכדורסל לאחר 23 עונות בהם זכה האליפות 9 פעמים וקלע 11539 נקודות ב-631 משחקים. עולם הבית של הקבוצה כולל 12 אלף מקומות ונקרא על שמו של הכוכב.

במהלך שנות ה-90 של המאה ה-20 הקבוצה זכתה מספר פעמים באליפות. תחילת המאה ה-21 לא הייתה מוצלחת וקבוצה הצליחה להגיע לחצי גמר של הליגה בלבד. בשנת 2009 הקבוצה זכתה באליפות ה-14 שלה. באותה עונה כוכבי הקבוצה כרמלו לי ודניאל סנטיאגו היו בין כוכבי נבחרת שזכתה במקום השני באליפות אמריקה.

בשנת 2020 אליפות הליגה צומצמה, אך קבוצה הצליחה לסיים באותה בהצלחה וזכתה באליפות הליגה בפעם ה-15.

=== תארים ===
ליגת העל הפוארטו ריקנית (15)
1933, 1935, 1967, 1969, 1971, 1972, 1973, 1974, 1975, 1981, 1988, 1995, 1996, 2009, 2020

== קישורים חיצוניים ==

* 

קטגוריה:פוארטו ריקו: כדורסל
Tixati

טיקסטי (באנגלית: Tixati) היא תוכנת צד לקוח לשיתוף קבצים העושה שימוש בפרוטוקול ביטורנט ומספקת חדרי צ'אט בערוצי התוכן השונים.

התוכנה שוחררה בשנת 2009 ונכתבה על ידי קווין הארן (Kevin Hearn) בשפת ++C.

טיקסטי ניתנת להורדה במערכות ההפעלה חלונות ולינוקס.

== היסטוריה ==
טיקסטי פותחה בשנת 2009 על ידי קווין הארן (Kevin Hearn) במטרה להוות תחליף לתוכנות הביטורנט השונות.

בשנת 2012, נרשמה התוכנה כאחת מעשר החלופות הטובות ביותר לתוכנת μTorrent באתר TorrentFreak<ref></ref>.

בשנת 2015, דורגה על ידי הגולשים כתוכנת שיתוף הקבצים החמישית בטיבה באתר Lifehacker<ref></ref>.

בשנת 2017, הושקה גרסת 2.52 הכוללת פורומים וערוצים מוצפנים<ref></ref>.

בסוף שנת 2017, קיבלה טיקסטי סיקור אוהד באתר TechRadar<ref></ref>.

== קישורים חיצוניים ==
* 

== הערות שוליים ==

קטגוריה:תוכנות שהושקו ב-2009
קטגוריה:לקוח ביטורנט
קטגוריה:תוכנות הכתובות ב-C++
ימים על ימי מלך

יָמִים עַל יְמֵי מֶלֶךְ (בעגה חרדית-ליטאית ימים נהגה יוֹמִים) הוא שיר חסידי שמשמש במגזר החרדי ובמגזר הדתי לאומי כהמנון ליווי לכניסת רב לאירוע.
לשיר מספר לחנים, הידוע שבהם הוא לחנו של רבי אליעזר זוסיא פורטוגל – האדמו"ר מסקולען. מילות השיר לקוחות מתהילים ס"א: "יָמִים עַל יְמֵי מֶלֶךְ תּוֹסִיף שְׁנוֹתָיו כְּמוֹ דֹר וָדֹר". זמרים רבים ביצעו את השיר, ביניהם: אברהם פריד. 

==פרשנות==
לפי פירוש רש"י הפסוק הוא תפילתו של דוד המלך שהאל יוסיף לו שנים ויזכה לחיות "דור" שהוא שבעים שנה. רד"ק מעלה אפשרות לפרש את הפסוק על המשיח, והתפילה היא לקצר את הגלות ולהוסיף ימים לימות המשיח.

==כהמנון==
השיר נעשה נפוץ כהמנון לקבלת רבנים במהלך המאה העשרים. בשנות ה-40 של המאה העשרים מתועדת שירת השיר בחסידות ויז'ניץ. לפי המתואר בעיתון יתד נאמן, המנהג נעשה נחלת הכלל החל מכנס היסוד של דגל התורה ב-1988, שבו התקבלו הרבנים בשירת "ימים", במקום בשירת שאו שערים ראשיכם שהייתה מקובלת עד אז. לצד שירת "ימים" נהוגים גם שירים נוספים לקבלת רבנים, בהם: "ובכן צדיקים", "אור זרוע לצדיק", "כי אורך ימים", "יפרח בימיו צדיק", "לאורו ניסע ונלך" ועוד.

==בתרבות==
הפרק השמיני בעונה השנייה של סדרת הטלוויזיה שבאבניקים נקרא 'יומים' על שם השיר. ראש הישיבה גדליה מבקש שישירו לכבודו את השיר. בהמשך הפרק שר בעצמו את השיר כמחווה לדבורה.

==ראו גם==
* יחיד אל דגול מרבבה
* שאו שערים
* לאורו נסע ונלך

==קישורים חיצוניים==

* [https://youtu.be/Wf8CpMduLak שירת 'ימים על ימי מלך תוסיף' להרב יואל טייטלבוים האדמו"ר מסטמאר בכ"א כסלו יום הצלתו ויום הודאה להשם על ידי חסידיו ומעריציו]
* [https://youtu.be/O4ybxjmsBPQ שירת 'ימים על ימי מלך תוסיף' למייק פומפאו עם בנימין נתניהו]

==הערות שוליים==

קטגוריה:שירים חסידיים
קטגוריה:תהילים
קטגוריה:מנהגים יהודיים
CoreaHancock

CoreaHancock הוא אלבומם המשותף השני של המוזיקאים האמריקאים צ'יק קוריאה והרבי הנקוק. זהו אלבום הופעה שהוקלט במהלך מספר הופעות חיות בפברואר 1978 ויצא בשנת 1979. על אלבום זה קיבל קוריאה את הקרדיט על עטיפת האלבום, כיוון שעל שער אלבומם המשותף הקודם, An Evening with Herbie Hancock & Chick Corea: In Concert, הופיע שמו של הנקוק בלבד. האלבום מכיל אך ורק את נגינת הפסנתר האקוסטי של קוריאה והנקוק, בדומה לאלבומם הקודם.

בתחילת האלבום מבצע רפרנט לאלבומיו של קוריאה Piano Improvisations Vol. 1 ו-Piano Improvisations Vol. 2.

== רשימת רצועות ==

== משתתפים ==
* צ'יק קוריאה - פסנתר כנף
* הרבי הנקוק - פסנתר כנף

==קישורים חיצוניים==

== הערות שוליים ==

קטגוריה:אלבומי הופעה
קטגוריה:צ'יק קוריאה
שורש 1

שורש 1, רדיקל 1 או יִי בּוּ (, פיניין: Yī bù) הוא השורש הראשון של הכתב הסיני. הוא נכתב בקו אופקי ישר ומשמעו "אחד". הוא אחד מ -6 משורשי קאנגשי (214 רדיקלים בסך הכל) הנכתבים על ידי קו אחד.

במילון קאנגשי, יש 42 תווים (מתוך 49,030) שניתן למצוא תחת שורש זה.<ref name="Unicode Consortium - Unihan - Unihan data for U+4E00"></ref>

== ראו גם ==
* ספרות סיניות

==קישורים חיצוניים==

== הערות שוליים ==

קטגוריה:שורשים (כתב סיני)
שורש 3

שורש 3, בראש התו 永
שורש 3 או ג'וּ בּוּ (丶部, פיניין: Zhǔ bù) הוא השורש השלישי של הכתב הסיני. הוא נכתב כקו נטוי קצר או נקודה ופירושו "להצביע על סיום"<ref>Shuowen Jiezi: "Where there is an end, 丶 is used to mark it." </ref> הוא אחד משישה שורשי קאנגשי (מתוך 214 שורשים סה"כ) המורכבים מקו אחד בלבד.

במילון קאנגשי, יש רק 10 תווים (מתוך 49,030) שמכילים את שורש זה.

== ראו גם ==
* ספרות סיניות

== לקריאה נוספת ==
<div class="mw-content-ltr">
* 
* </div>

==קישורים חיצוניים==

== הערות שוליים ==

קטגוריה:שורשים (כתב סיני)
אני ירושלמי

אני ירושלמי הוא סרט קולנוע ישראלי, אוטוביוגרפי, תיעודי בחלקו ומוזיקלי משנת 1971. את הסרט ביים יהורם גאון, והוא זה שכתב את תסריטו, שיחק בו את התפקיד הראשי, ושימש בו כקריין וכזמר. 

==אודות הסרט==
"אני ירושלמי" מתמקד בדמות המספר (יהורם גאון), המספר לקהל ולבחורה המלווה אותו (רחל צימרמן) על ילדותו בירושלים של לפני מלחמת השחרור, על בני משפחתו, ועל הווי החיים בירושלים. כל זאת, כשהוא עולה לירושלים, אחרי מלחמת ששת הימים, לביקור נוסטלגי בעיר. לדמות המספר יש הרבה מן המשותף עם יהורם גאון עצמו, וייתכן שהזכרונות שהיא מציגה הם אוטוביוגרפיים.

הסרט מלווה בצילומים רבים של חיי היום-יום בירושלים משנת 1969, ומשולבים בו גם צילומים ישנים יותר וצילומים של אתרים חשובים בה ובסביבתה. בסרט מרואיינים גם אנשים שונים מירושלים, שמספרים על החיים בה ועל ההיסטוריה שלה. בסרט מושמעים רבים מלהיטיו של גאון, מאותה תקופה; חלק נכבד מהם כתב חיים חפר והלחין דובי זלצר.

מפיק הסרט הוא ב. אבי מיכל והצלם הוא אדם גרינברג. מרבית הסרט דובר עברית, אך נשמעות בו גם לאדינו, יידיש ושפות נוספות. להופעת הבכורה הגיעו ראשי השלטון בישראל והבולטים באמני הבמה. הסרט זכה להצלחה מסחרית בישראל.

בעקבות הסרט הוציא יהורם גאון גם אלבום בשם "אני ירושלמי", עם עשרה מהשירים, שהופיעו בסרט, וביניהם "הנני כאן", "אני עושה לי מנגינות", "מעל פסגת הר הצופים", "השר משה מונטיפיורי" ועוד. השיר הפותח את האלבום, "הנני כאן", הצליח במצעדי הפזמונים.

==קישורים חיצוניים==

* [https://www.youtube.com/watch?v=n7ye4eCk9xM הסרט המלא "אני ירושלמי"] באתר יוטיוב
* [https://www.youtube.com/playlist?list=PLWs5r3WqRUR3SvH20_fzAEh_8QdizLKD7 קליפים לשיריו של יהורם גאון מתוך הסרט "אני ירושלמי"], באתר יוטיוב
* [https://yehoramgaon.co.il/2020/01/08/אני-ירושלמי-1971/ על הסרט "אני ירושלמי" באתר של יהורם גאון]

קטגוריה:יהורם גאון
קטגוריה:סרטי 1971
קטגוריה:סרטים בעברית
קטגוריה:סרטים ביידיש
קטגוריה:סרטים בלאדינו
קטגוריה:סרטים ישראליים המבוססים על סיפור אמיתי
קטגוריה:ירושלים בקולנוע
קטגוריה:סרטים מוזיקליים ישראליים
קטגוריה:סרטים תיעודיים ישראליים
קטגוריה:סרטי יהורם גאון
קטגוריה:סרטים ישראליים משנת 1971
Duet (אלבום של צ'יק קוריאה וגרי ברטון)

Duet (בעברית: דואט) הוא אלבומם המשותף השני של הפסנתרן צ'יק קוריאה והוויברופוניסט גארי ברטון, לאחר Crystal Silence משנת 1972. האלבום הוקלט בשנת 1978 ויצא שנה מאוחר יותר על ידי חברת התקליטים ECM<ref></ref>.

== ביקורות ==

המבקר סקוט ינאו מאתר Allmusic העניק לאלבום 4 כוכבים מתוך 5, באמרו "סט עדין זה מוצא את ברטון וקוריאה מעוררי השראה זה לזה באמצעות אלתור מלודי וספונטני מאוד. כדאי להקשיב היטב". האלבום זכה להצלחה ניכרת, והגיע למקום ה-14 במצעד אלבומי הג'אז של בילבורד<ref></ref>. במגזין All About Jazz האמריקני נכתב על האלבום כי "דואט משקף הרבה מהניסויים הקומפוזיציוניים של קוריאה עם הפרויקטים האחרים שלו, אך כתמיד, הפסנתרן מצא דרכים לפשט את המוזיקה מבחינה אינסטרומנטלית, אך עם זאת ובאופן פרדוקסלי הצליח לעסוק ברמה מורכבת יותר, בצמד שלו עם ברטון"<ref></ref>.

== רשימת רצועות ==

== משתתפים ==
* צ'יק קוריאה - פסנתר, פנדר רודס
* גארי ברטון - ויברפון

== קישורים חיצוניים ==

== הערות שוליים ==

קטגוריה:אלבומי 1979
קטגוריה:צ'יק קוריאה
קטגוריה:אלבומים משותפים
למבורגיני אסטריון

למבורגיני אסטריון LPI 910-4 (באיטלקית: Lamborghini Asterion LPI 910-4) היא מכונית קונספט במרכב קופה, שהוצגה על ידי למבורגיני בתערוכת הרכב של פריז ב-1 באוקטובר 2014<ref></ref>.

מנכ"ל למבורגיני סטפן וינקלמן אמר על האסטריון כי "מדובר יותר במכונית שיוט יוקרתית ליום יום יותר מאשר מכונית המחוות להציע ביצועי מסלול אולטימטיביים"<ref></ref>.

== מפרט טכני ==
היא כוללת מערכת הנעה היברידית פלאג-אין המשלבת בין מנוע בנזין V10 צילינדרים בנפח 5.2 ליטר המספק 610 כ"ס ומומנט מרבי של 57.0 קג"מ עם שלושה מנועים חשמליים המספקים 300 כ"ס, יחד ארבעת המנועים יוצרים מערכת הנעה המספקת 910 כ"ס. סוללת ליתיום-יון המאפשרת טווח נסיעה חשמלי של 50 ק"מ עד למהירות של 125 קמ"ש. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 3.0 שניות והמהירות המרבית עומדת על 320 קמ"ש. צריכת הדלק המשולבת עומדת על 23.8 ק"מ לליטר.

== גלריה ==
<gallery widths="220" heights="135">
קובץ:Lamborghini Asterion 001.JPG|מבט קדמי
קובץ:Lamborghini Asterion 004.JPG|מבט אחורי
קובץ:Lamborghini Asterion - Mondial de l'Automobile de Paris 2014 - 002.jpg|מבט לצד
קובץ:Lamborghini Asterion 006.JPG|מבט לפנים האסטריון
</gallery>

== קישורים חיצוניים ==

* 

== הערות שוליים ==

א
קטגוריה:מכוניות קופה
קטגוריה:מכוניות קונספט
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2014
כריסטיאן גנאה

כריסטיאן ג'ורג' גנאה (ברומנית: Cristian George Ganea; נולד ב-24 במאי 1992) הוא כדורגלן רומני, המשחק בעמדת המגן השמאלי בפנאתינאיקוס ובנבחרת רומניה.

==קריירה==
גנאה נולד ברומניה, ובגיל צעיר עבר עם משפחתו לספרד,<ref></ref> שם החל לשחק כדורגל במחלקות נוער שונות.<ref name=mundoficha></ref> בשנת 2011 הוא הושאל ממיורקה לסאנטאני מהליגה הספרדית הרביעית, במדיה הפך לשחקן הרכב.<ref></ref>

בינואר 2013 שב למולדתו, וחתם בטרגו מורש מליגת המשנה הרומנית. בקיץ 2013 עבר לCSU קראיובה, גם היא מהליגה השנייה, וסייע לה לעלות לליגת העל.

בקיץ 2014 עבר לנבודאר מהליגה השנייה, אך המועדון התפרק באמצע העונה,<ref></ref> וגנאה עבר לבראשוב מליגת העל. בתום העונה ירדה בראשוב לליגה השנייה, וגנאה שוחרר מהמועדון.<ref></ref>

בקיץ 2015 עבר לויטורול קונסטנצה מליגת העל הרומנית, והפך לשחקן הרכב. בעונת 2016/2017 הוא זכה עם הקבוצה באליפות הראשונה בתולדותיה.<ref name="ligaI_2017"></ref> בעונת 2017/2018 היה שותף למסעה האירופי של הקבוצה, ובתום העונה סיימה במקום הרביעי בליגה.

ב-15 בינואר 2018 רכשה אותו אתלטיק בילבאו תמורת מיליון אירו, כשהוא התעתד להצטרף אל הקבוצה רק בקיץ, וחתם על חוזה לשלוש עונות.<ref name="Athletic_Bilbao_transfer"></ref> הוא ערך את ההופעה היחידה שלו בלה ליגה ב-3 בדצמבר 2018, אז פתח בהרכב הקבוצה בהפסד 0–3 ללבאנטה, והוחלף בדקה ה-52 בשל פציעה.<ref></ref>

גנאה לא הצליח להילחם על מקומו בהרכב, ובינואר 2019 הושאל לנומנסיה מתחתית הליגה הספרדית השנייה.<ref></ref> בקיץ 2019 הוא שב לאתלטיק בילבאו, אך הפציעות שבו להטריד אותו, ובינואר 2020 הושאל למועדון במדיו פרץ, ויטורול קונסטנצה.<ref></ref> הוא לא הספיק לשחק במועדון במשך זמן רב בשל התפרצות נגיף הקורונה, וביולי 2020 שב לבילבאו,<ref></ref> אך לא נכלל בסגל הקבוצה עד לתום חוזהו ב-11 באוגוסט 2020.<ref></ref>

ב-14 באוגוסט 2020 חתם על חוזה לשנתיים באריס סלוניקי מליגת העל היוונית.<ref></ref> הוא כבש את שער הבכורה שלו בקבוצה ב-28 בפברואר 2021, בניצחון הביתי 3–0 על אטרומיטוס.<ref></ref>

ביוני הצטרף לפנאתינאיקוס.

===קריירת נבחרות===
גנאה שיחק בנבחרות הצעירות של חבל הבסקים,<ref name=abcficha></ref> אבל כששב לרומניה בחר לייצג את הנבחרת הרומנית הבוגרת. הוא ערך את הופעת הבכורה שלו ב-13 ביוני 2017, בניצחון 3–2 על במשחק ידידות.<ref></ref>

==קישורים חיצוניים==

==הערות שוליים==

קטגוריה:כדורגלנים רומנים
קטגוריה:מגני כדורגל רומנים
קטגוריה:ביסטריצה: כדורגלנים
קטגוריה:כדורגלני טרגו מורש
קטגוריה:כדורגלני CSU קראיובה
קטגוריה:כדורגלני בראשוב
קטגוריה:כדורגלני פארול קונסטנצה
קטגוריה:כדורגלני אתלטיק בילבאו
קטגוריה:כדורגלני נומנסיה
קטגוריה:כדורגלני אריס סלוניקי
קטגוריה:כדורגלני פנאתינאיקוס
קטגוריה:כדורגלני נבחרת רומניה
קטגוריה:רומנים שנולדו ב-1992
למבורגיני אסטוק

למבורגיני אסטוק (באיטלקית: Lamborghini Estoque) היא מכונית קונספט במרכב סדאן, שפותחה והוצגה על ידי למבורגיני בתערוכת הרכב של פריז ב-1 באוקטובר 2008<ref></ref>.

== סקירה כללית ==
האסטוק יועדה להציג את התכנון של פיתוח מכוניות העתיד של למבורגיני. היא יועדה לייצור, אך בשנת 2009 התכנית להביא אותה לייצור בוטלה<ref></ref><ref></ref>.

היא הייתה אמורה להגיע לייצור עם מנוע בנזין V10 בנפח 5.2 ליטר המשותף ללמבורגיני גאיארדו, אך היו ספקות האם לייצר אותה עם מנוע V8 או V12 או מנוע דיזל טורבו<ref></ref>.

== גלריה ==
<gallery widths="220" heights="135">
קובץ:Musée Lamborghini 0122.JPG|מבט קדמי
קובץ:Musée Lamborghini 0123.JPG|מבט אחורי
</gallery>

== קישורים חיצוניים ==

== הערות שוליים ==

א
קטגוריה:מכוניות סדאן
קטגוריה:מכוניות קונספט
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2008
קייסי קאסם

קמל אמין "קייסי" קאסם (באנגלית: Kemal Amin "Casey" Kasem; 27 באפריל 1932 – 15 ביוני 2014) היה די-ג'יי אמריקאי, איש רדיו ומדבב, שיצר והתארח במספר תוכניות רדיו, בעיקר באמריקן טופ 40. הוא היה השחקן הראשון שדיבב את נרוויל "שאגי" רוג'רס בזכיינית סקובי דו (מ-1969 עד 1997 ומ-2002 עד 2009).

קאסם החל לארח בטופ 40 האמריקאי המקורי בסופי השבוע של ה-4 ביולי 1970 ונשאר שם עד 1988. לאחר מכן הוא בילה תשע שנים באירוח של תוכניתו שכותרתה היה קייסי טופ 40, אשר החלה בינואר 1989 והסתיימה בפברואר 1998, ולאחר מכן חזר שוב לטופ 40 בשנת 1998. קאסם אירח ב-2 תוכניות עבור הפורמט האחרון שלו החל משנת 1992 ועד לשנת 2009. הוא גם ייסד את פרסי הסרטון האמריקאי בשנת 1983 והמשיך לייצר ולארח בו עד לסיומה בשנת 1987.

קאסם גם דיבב פרסומות מסחריות רבות, ביצע דיבובים רבים בטלוויזיה לילדים (בתוכניות כגון רחוב סומסום ובסדרות הנפשה כמו סקובי-דו, איפה אתה?, קפטן פלאנט, עלילות טייני טון והרובוטריקים), היה "המדבב של NBC" ועזר בתוכנית הטלפון השנתי של ג'רי לואיס.

== ביוגרפיה ==
קאסם נולד בדטרויט, מישיגן ב -27 באפריל 1932, למהגרים דרוזים לבנונים, הלן ואמין קאסם, שעבדו במכולת.<ref></ref><ref></ref><ref></ref><ref></ref> הוא נקרא על שמו של מוסטפא כמאל אטאטורק, אדם שקאסם אמר שאביו כיבד.<ref></ref> הוריו של קאסם לא אפשרו לילדיהם לדבר ערבית והתעקשו שהם ייטמעו בחיים האמריקאים.<ref></ref>

בשנות ה -40, סרט אשר נקרא "Make Believe Ballroom" נתן לקאסם השראה להמשיך בקריירה ברדיו.<ref></ref> קאסם התנסה לראשונה ברדיו בתיכון בו למד, נורת'ווסטרן בדטרויט. לאחר מכן למד באוניברסיטת המדינה של ויין, שם דיבב ילדים בתוכניות רדיו כגון "הסייר הבודד" ואתגר היוקון.<ref></ref> בשנת 1952 גויס קאסם לצבא ארצות הברית ונשלח לקוריאה. שם עבד כדי.ג'יי וקריין ברשת הקוריאנית רשת הכוחות האמריקאים.<ref></ref>

== קריירה ==
=== שנותיו הראשונות ===
לאחר המלחמה, קאסם החל את קריירת השידור המקצועית שלו בפלינט, מישיגן, ולאחר מכן עבד בדטרויט כדי-ג'יי ב-WJBK-AM (ולקח חלק בתוכניות כגון הריינג'ר הבודד וסמל פרסטון מהיוקון). בתחנה KEWB באוקלנד, קליפורניה, קאסם היה גם מנהל מוזיקה וגם איש שידור. לדבריו, הוא קיבל השראה ממגזין Who's Who שמצא בפח.<ref></ref> הוא יצר מופע משלו, ומשך את תשומת ליבו של ביל גאווין, אשר ניסה לשתף איתו פעולה. לאחר שקאסם הצטרף ל-KRLA בלוס אנג'לס בשנת 1963, הקריירה שלו החלה לפרוח.<ref></ref><ref></ref>

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:תקליטנים אמריקאים
קטגוריה:מדבבים אמריקאים
קטגוריה:אמריקאים שנולדו ב-1932
קטגוריה:אמריקאים שנפטרו ב-2014
ברונו פרנק

ברונו פרנק (בגרמנית: Bruno Frank; 13 ביוני 1887 – 20 ביוני 1945) היה סופר, משורר, מחזאי, תסריטאי והומניסט גרמני-אמריקאי.<ref name=":0"></ref>

== ביוגרפיה ==
פרנק נולד בשנת 1887 בשטוטגרט, גרמניה. הוא בנם הראשון של זיגיסמונד ולינה.<ref name=":0" /><ref></ref> הוא למד משפטים ופילוסופיה במינכן, שם עבד מאוחר יותר כמחזאי וכסופר עד לשרפת הרייכסטאג בשנת 1933 בסמוך לאחר עליית הנאצים לשלטון.

הוא ברח מגרמניה הנאצית לשווייץ יחד עם אשתו בשנות השלושים, לאחר שהממשלה רדפה אותם עקב היותם ממוצא יהודי.<ref name=":0" />

לאחר שנה אחת, הם עזבו לצרפת.

הם חיו שלוש שנים באנגליה, לפני שהיגרו בשנת 1937 לארצות הברית.

פרנק כתב את התסריט לגרסה הקולנועית של הגיבן מנוטרדאם משנת 1939, המבוסס על ספרו של ויקטור הוגו. אחד ממחזותיו של פרנק צולם בבריטניה בשנת 1937 ונקרא "סופה בתוך כוס תה".

פרנק מת מהתקף לב בדירתו שבבוורלי הילס בשנת 1945, שבוע לאחר יום הולדתו החמישים.<ref name=":0" /> הוא קבור בבית קברות בגלנדייל בקליפורניה.<ref name=":0" />

== חיים אישיים ==
לפרנק היו שלושה אחים: וולטר, הלמות, לות'ר ואחות אחת: רות.

נישא לאליזבת (1903-1979) בשנת 1924, לה היה נשוי עד מותו.<ref name=":0" /><ref></ref>

אחיינו, אנתוני פרנק, היה המנהל הכללי של דואר ארצות הברית בין השנים 1988–1992.

== ספריו ==
* novel The Days of the King (1924)
* novel Trenck (1924)
* play Twelve Thousand (1927)
* comic play Storm Over Patsy (1930)
* historical novel A Man Called Cervantes (1934)
* The Magician and Other Stories (פורסם לאחר מותו, ב-1947)

==קישורים חיצוניים==

* 
* 

== הערות שוליים ==

קטגוריה:סופרים גרמנים
קטגוריה:סופרים אמריקאים
קטגוריה:משוררים גרמנים
קטגוריה:משוררים אמריקאים
קטגוריה:מחזאים גרמנים
קטגוריה:מחזאים אמריקאים
קטגוריה:תסריטאים אמריקאים
קטגוריה:הומניסטים
קטגוריה:גרמנים שנולדו ב-1887
קטגוריה:אמריקאים שנולדו ב-1887
קטגוריה:גרמנים שנפטרו ב-1945
קטגוריה:אמריקאים שנפטרו ב-1945
ג'פרי וולברג

ג'פרי וולברג (באנגלית: Jeffrey Wahlberg; נולד ב-17 ביולי 1996)<ref>https://www.interviewmagazine.com/fashion/catching-up-with-jeffrey-wahlberg-the-hollywood-scion-set-to-play-diego-the-explorer</ref> הוא שחקן אמריקאי.

== ביוגרפיה ==
ג'פרי וולברג נולד בבוסטון, מסצ'וסטס. הוא בנם של אם מהרפובליקה הדומיניקנית ושל ג'יימס "ג'ים" וולברג, אחיהם של השחקנים דוני וולברג ומארק וולברג.<ref name="deadlineHipes">Patrick Hipes: [https://deadline.com/2015/12/jeffrey-wahlberg-joins-james-franco-indie-please-dont-come-back-from-the-moon-1201653125/ Jeffrey Wahlberg In Talks To Topline ‘Please Don’t Come Back From The Moon’.] 4.&nbsp;Dezember 2015. Auf Deadline.com (englisch), abgerufen am 13.&nbsp;Januar 2019.</ref> מצד אביו הוא ממוצא אירי, שוודי וצרפתי-קנדי, אנגלי וסקוטי.

== קריירה ==
וולברג ערך את הופעת הבכורה שלו בקולנוע בשנת 2012 בסרט "A Feeling from Within" בתפקיד ג'יימס סקאלי.<ref name="vibe">Richy Rosario: [https://www.vibe.com/2016/10/jeffrey-wahlberg-toyed-feature Actor Jeffrey Wahlberg talks about his latest indie-film 'TOYED', grafitti, and being a Wahlberg.] 28.&nbsp;Oktober 2016. Auf Vibe.com (englisch), abgerufen am 13.&nbsp;Januar 2019.</ref> הוא גילם את פיטר בסרט הטלוויזיה "Instant Gratification 2015." הוא גילם את מכור האופיום אייזיק דיאז בסרט הקצר 2015 "If O nly". בסרט הקצר העצמאי "Toyed" גילם את קרלוס, בחור לטיני צעיר שהתגורר במיאמי בשנות ה-90 כאשר תרבות הגרפיטי הייתה בשיאה.<ref name="vibe" />

וולברג לוהק לתפקיד ראשי בסרט "עולם עתידי", שביימו ג'יימס פרנקו וברוס תיירי צ'אונג.<ref>Amanda Mikelberg: [https://www.metro.us/entertainment/jeffrey-wahlberg-uses-spraypaint-to-reveal-his-latino-roots/zsJpiB---GCJEr3ejHl9k Young actor uses spray paint to reveal his Latino roots.] 29. September 2016. Auf Metro.us (englisch), abgerufen am 13.&nbsp;Januar 2019.</ref> בסרט הוא משחק נסיך צעיר שחי בעולם פוסט-אפוקליפטי יחד עם רובוט בחיפוש אחר תרופה לאמו החולה סופנית. צילומי הסרט הסתיימו בשנת 2016. הסרט הוקרן בבתי הקולנוע בארצות הברית ב-28 במאי 2018.

וולברג לוהק לתפקיד מיקי סמאלי בסרט הקולנוע "Don't Come Back from the Moon" הסרט הוא עיבוד לרומן מאת דין באקופולוס, שג'יימס פרנקו רכש את הזכויות שלו. הסרט יצא לאקרנים בינואר 2018. הוא הוצג לראשונה בפסטיבל הסרטים בלוס אנג'לס ביוני 2017.<ref>Don't Come Back from the Moon. 2017. Auf IMDb.com (englisch), abgerufen am 13.&nbsp;Januar 2019.</ref>

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2012
|A Feeling from Within
|ג'יימס סקאלי
|
|-
|2017
|Don't Come Back from the Moon
|מיקי סמאלי
|
|-
|2018
|עולם העתיד
|פרינס
|
|-
|2019
|דורה והעיר האבודה
|דייגו
|
|-
|2021
|צ'רי
|חימנז
|
|}

=== טלוויזיה ===
{| class="wikitable"
|+
|-
! שנה !! סדרה !! תפקיד !! הערות
|-
|2015|| בולרז ||שירות החניית כלי רכב
| פרק: "Head-On"
|-
| 2018 ||מקביל
| זגר || פרק: "No Man's Land - Part Two"
|-
|2022
|הנערה מפליינוויל
|רוב מאהוני
|מיני-סדרה, 5 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1996
אל-חמול

אל-חמול (בערבית: الحامول) היא אחת הערים הגדולות ביותר במחוז כפר א-שיח', בצפון מצרים. העיר ממוקמת בחלק הצפוני של המחוז.

== שם ==
השם אל-חמול, בא משמו של צמח המכונה באופן מקומי "אל חמול" אשר בדרך כלל נמצא באגם בורולוס שליד בלטים.

== כלכלה ==
אל-חמול היא בעיקרה מרכז חקלאי, והיא מכילה גם את הריכוז הגדול ביותר של חוות דגים באזורה, כאשר חלק מהדיג מגיע גם מאגם בורולוס.

בעיר ישנו מפעל לעיבוד סלק סוכר, שהוא בין הגדולים לעיבוד סוכר סלק במזרח התיכון.

קטגוריה:מצרים: ערים
ג'ורג' גנאה

ג'ורג' גנאה (ברומנית: George Ganea; נולד ב-26 במאי 1999) הוא כדורגלן רומני המשחק בעמדת החלוץ בפארול קונסטנצה.

==קריירה==
גנאה, שנולד בבוקרשט, שיחק במחלקות הנוער של אוניברסיטת קלוז' ודינמו בוקרשט, ובאוגוסט 2015, כשהוא בן 16 בלבד, הצטרף לקבוצת הבוגרים של ראפיד בוקרשט, ששיחקה בליגת המשנה הרומנית.

בתום העונה הוא עזב את הקבוצה, ועבר למחלקות הנוער של וירטוס אנטלה ורומא האיטלקיות.

באוגוסט 2018 הצטרף לצ'.פ.ר. קלוז' מליגת העל הרומנית, אך לא קיבל הזדמנות מהמאמן.

בפברואר 2019 חתם בויטורול קונסטנצה הרומנית.<ref></ref> ביוני 2021 התאחדה ויטורול עם פארול קונסטנצה, וגנאה המשיך במועדון המאוחד.

===קריירת נבחרות===
גנאה, בנו של שחקן העבר ומאמן הכדורגל הרומני יונל גנאה, שיחק בכל נבחרות הנוער השונות של רומניה,<ref></ref><ref></ref> ואף השתתף באולימפיאדת טוקיו.

==קישורים חיצוניים==

==הערות שוליים==

קטגוריה:כדורגלנים רומנים
קטגוריה:חלוצי כדורגל רומנים
קטגוריה:בוקרשט: כדורגלנים
קטגוריה:כדורגלני ראפיד בוקרשט
קטגוריה:כדורגלני צ'.פ.ר. קלוז'
קטגוריה:כדורגלני פארול קונסטנצה
קטגוריה:רומנים שנולדו ב-1999
קטגוריה:כדורגלנים רומנים באולימפיאדת טוקיו (2020)
ז'אזון ברטומייה

ז'אזון ברטומייה (בצרפתית: Jason Berthomier; נולד ב-6 בינואר 1990) הוא כדורגלן צרפתי המשחק בעמדת הקשר בואלנסיין.

== קריירה ==
ברטומייה התחיל את הקריירה ב-2008 בעיר הולדתו במועדון מונליסון (Montluçon), לפני שעבר בעונת 2009/2010 לקבוצה החובבנית דומרט ששיחקה בליגות האזוריות. לאחר מכן עבר לקבוצת החובבנים מולן שם שיחק בין השנים 2010–2014, כשהוא מבקיע 31 שערים ב-110 הופעות. בקיץ 2014 הצטרף לבורק-אן-ברס, שם שיחק בין השנים 2014–2017. בעונתו הראשונה בקבוצה פתח באופן קבוע בהרכב ועזר לקבוצה לעלות בפעם הראשונה בתולדותיה לליג 2. בעונתו הראשונה בליגה מקצוענית הוא הבקיע 6 שערים ובישל 5 שערים ב־37 במשחקים. הוא שיחק עוד עונה בקבוצה ובסיומה עבר לברסט, גם היא מהליגה השנייה. 

לאחר עונה אחת בברסט הוא חתם ב-26 ביוני 2018 על חוזה לשלוש שנים בטרואה מהליגה השנייה. הוא שיחק בששת המחזורים הראשונים בהם קבוצות הפסידה 5 פעמים. לאחר מכן הוא איבד את מקומו בהרכב ובינואר 2019 חתם על חוזה לשנתיים וחצי בקלרמון פוט.

בסוף עונת 2020/2021, עלה עם קבוצתו לליג 1.

== קישורים חיצוניים ==

קטגוריה:קשרי כדורגל צרפתים
קטגוריה:כדורגלני ברסט
קטגוריה:כדורגלני קלרמון פוט
קטגוריה:כדורגלני טרואה
קטגוריה:צרפתים שנולדו ב-1990
קטגוריה:כדורגלני ואלנסיין
אסטרודג

אסטרודג (באנגלית: Fishtronaut) היא סדרת טלוויזיה מונפשת ברזילאית-אמריקאית-בריטית-קנדית לילדים, שנוצרה על ידי סליה קאטונדה ומיסטוריגו קלאן והופקה על ידי TV PinGuim.

הסדרה שודרה לראשונה בערוץ Discovery Kids ב-20 באפריל 2009. בישראל היא שודרה בדיבוב לעברית בשנת 2011 בערוץ הופ! ובשידורים חוזרים בערוץ WIZ!. לסדרה הופקו 2 עונות בעלות 104 פרקים באורך 11 דקות.

בשנת 2012 הופץ הסרט ".Peixonauta – Agente Secreto da O.S.T.R.A" המבוסס על הסדרה.

== עלילה ==
העלילה עוקבת אחר אסטרודג, דג זהב-אסטרונאוט, היוצא בכל פרק להרפתקה חדשה עם חבריו הטובים זיק הקוף והילדה מרינה.

== דמויות ==
* אסטרודג (Fishtronaut) - הדמות הראשית בסדרה. דג זהב גדול אנתרופומורפי. הוא לובש חליפה של אסטרונאוט שמאפשרת לו לעוף אל מחוץ למים. יש לו כלים רבים ושימושיים במהלך משימות. הוא תמיד צופה בחבריו הילדה מרינה וזיק הקוף, וחוקר את הבעיות של פארק העצים המחייכים על מנת לפתור אותן.
* מרינה (Marina) - ילדה בת 10. חברתו הטובה של אסטרודג. בכל פרק היא מתגלה כחברה בעלת ערך בצוות הריגול של הפארק.
* זיק (Zeek) - קוף. חברו הטוב של אסטרודג. אוהב לטפס על עצים בסביבה. למרות שהוא ממציא את התיאוריות הבלתי סבירות ביותר ואף גורם לערבוב מדי פעם, כוונותיו הן הטובות ביותר.

== מדבבים ==
הדיבוב העברי בוים על ידי עמיחי בר טוב, והופק על ידי אסנת סדן.
{| class="wikitable plainrowheaders" style="text-align:center;"
! |שם הדמות
! |שם המדבב/ת בעברית
|-
|אסטרודג
|יהונתן מגון
|-
|מרינה
|מייה קדוש
|-
|זיק
|דן קיזלר
|-
| rowspan="4" |דמויות שונות
|יהויכין פרידלנדר
|-
|מאיה מיטלפונקט
|-
|נועה גורן
|-
|ערן מור
|}

== שידור הסדרה ==

== קישורים חיצוניים ==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות מצוירות
קטגוריה:דגים בתרבות
קטגוריה:סדרות טלוויזיה ברזילאיות
קטגוריה:סדרות ערוץ הופ!
קטגוריה:תוכניות טלוויזיה שעלו לשידור בשנות ה-2000
קטגוריה:ערוץ WIZ!: סדרות
פליטת פה (מופע)

פליטת פה הוא מופע יחיד סאטירי אותו העלה דודו טופז בשלהי 1984 בהפקתו של אחיו מיקי גולדנברג. סיפור המסגרת של המופע הוא מונולוג אותו נושא טופז בנמל התעופה בן-גוריון טרם ירידתו מישראל לאוסטרליה בעקבות נאום הצ'חצ'חים, אשר פגע בקריירה שלו והביא לאיומים על חייו. המופע זכה להצלחה עם יותר מ-400 הופעות, הופץ בכבלים הפירטיים ובקלטות וידאו, והצליח לשקם את הקריירה של טופז. את רוב המופע כתב טופז בעצמו בעזרתם של יואל ריפל ומנחם זילברמן.

== חלק ראשון ==
החלק הראשון הוא החלק היותר סאטירי. בו הוא מסביר את הסיבות לירידתו מאוסטרליה בשל כך שזה "המקום הכי רחוק שהוא מצא על המפה". בחלק זה טופז מציין את שלל הבעיות של מדינת ישראל בשנת 1984.
* ביקורת על האוכלוסייה החרדית, שלמרות שהם לא משרתים בצבא ולא משלמיים מיסים, הם משליטים כפייה דתית בישראל. תוך ציון שמו של הח"כ אברהם יוסף שפירא כנציג האוכלוסייה החרדית באותה תקופה. וציון פרשת קולנוע היכל כזירת מאבק בין חילונים לחרדים. וציון שמו של יוסף בורג כמי שנהנה מהמצב כי הוא תמיד יהיה בקואליציה.
* יוקר המחיה: הוא מציין את רשימת המיסים על הישראלי לשלם: בין המיסים אותם הוא מונה במופע הם מס הכנסה, מס ערך מוסף, מס רכוש, מס שבח, מס מעסיקים, מס עיזבון, מס נסיעות ואגרה. וההגבלות שיש בישראל על יבוא מוצרים.
* הוא מציין את התעשייה השלמה של חלפני דולרים לא חוקיים שפעלו ברחוב לילנבלום בעיקר. בעקבות ירידה בערך המטבע שהייתה באותה תקופה.
* דרך שיר המבוסס על "מכתב מאמא", בו מציין אנשי ציבור בכירים כפלאטו שרון ואהרן אבוחצירא שהורשעו בפלילים.
* הירידה בכוחה של עבודה עברית והחלפתם בפועלים פלסטינים.
* שהות צה"ל בלבנון, בעקבות מבצע שלום הגליל. בחלק זה הוא שר בשמו של חייל מילואים בלבנון, מבוסס על לחן של ז'אק ברל. בשיר מוזכר שילדיו של החייל נקראים על שם האחראים למלחמה: מנחם, רפול, ואריק.

החלק הראשון מסתיים בכך שבשל שביתה בנמל התעופה, הטיסה מתעכבת.

== חלק שני ==
עיקר החלק השני הוא ביקורת על החברה הישראלית:
* טופז מציין ביטויים בסלנג עברי, שלטענתו הם חסרי היגיון, כמו "למה מי אתה" או "אל תשאל". וכן כפל משמעות של מילים בעברית כמו או .
* בהמשך הוא מציין את האובססיה הישראלית לאכול והרבה. דרך המערכון הידוע ביותר מהמופע ואחד המערכונים המצוטטים ביותר בתולדות הבידור הישראלי "טיול לשבת" שמוכר יותר בתור משה והאורנג'דה, בו מתוארת משפחה אשר יוצאת לטיול ביום שבת, אשר אוכלת ללא הפסקה ועדיין נשארת רעבה.
* לאחר מכן הוא מציין את "הדברים הקטנים אבל הכי מעצבנים": בין היתר שקיות חלב, אריזות של יוגורט ומכסים לא יציבים של אסלות.
* טופז מדגים משחק מהשעשועון שחק אותה בו הוא מחקה את אריאל שרון ואת אברהם שפירא המשחקים האחד נגד השני. בנוסף הוא מדבר על האופן בו הוא היה מעצב שעשועון ללא מגבלות של רשות השידור.

בסוף טופז מדבר עם איש ביטחון לפני שהוא עולה על הטיסה, ואז מסתבר שהוא חבר ילדות של מי שהיה מפקדו בצבא, שהוא מכיר אנשים שגם טופז מכיר, ושהוא נשוי לחברתו לשעבר של טופז. לאחר השיחה טופז מחליט להישאר בארץ, בשל חוסר הפורמליות של החברה הישראלית אותה רואה טופז כיתרון, והחברה שיש לו בארץ. בסוף הוא מדמה שיחת טלפון של ישראלי מניו יורק, שלמרות שהוא מראה שהוא הצליח בארצות הברית, בפועל הוא עובד כפועל ניקיון.

== קישורים חיצוניים ==
* [https://www.youtube.com/watch?v=xDnOPGPSG9w&ab_channel=מערכוניםישראלים פליטת פה חלק ראשון]
* [https://www.youtube.com/watch?v=hkCFDeCAGzc&t=1992s&ab_channel=מערכוניםישראלים פליטת פה חלק שני]
* 

קטגוריה:מחזות סאטיריים
קטגוריה:ישראל: סאטירה
קטגוריה:דודו טופז
גוטייה לארסונר

גוטייה לארסונר (בצרפתית: Gautier Larsonneur; נולד ב-23 בפברואר 1997) הוא כדורגלן צרפתי המשחק בעמדת השוער בסנט אטיין.

==קריירה==
לארסונר נולד בצרפת, ובגיל 11 הצטרף למחלקת הנוער של ברסט.

הוא ערך את הופעת הבכורה שלו במדי הקבוצה הבוגרת של המועדון ב-11 באוגוסט 2017, כששמר על רשת נקייה בתיקו 0–0 של קבוצתו עם גָזֵלֵק אָזַ'אקְסְיוֹ.<ref></ref> כבר באותה עונה הפך לשוער הפותח של הקבוצה, וגם בעונה שאחריה הצליח לשמור על מקומו ולסייע לקבוצה להעפיל לליג 1.

בעונת 2021/2022 איבד את המקום בהרכב לשוער מרקו ביזוט.

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני ברסט
קטגוריה:כדורגלני ואלנסיין
קטגוריה:כדורגלני סנט אטיין
קטגוריה:צרפתים שנולדו ב-1997
קרחון רושריי

[[תצלום לוויין של האי ת'רסטון]]
קרחון רושריי (באנגלית: Rochray Glacier) הוא קרחון באי ת'רסטון המצוי בסמוך לקצה הצפון-מערבי של ארץ אלזוורת', שבאנטארקטיקה.

אורכו של הקרחון 9.3 קילומטרים.

הקרחון ממוקם בסמוך ממזרח לגבעת הנדרסין.

הקרחון זורם לכיוון דרום, ונשפך במצר פיקוק אל מדף הקרח אבוט.

נונאטאק ג'ורדן מפריד בין מוצאו של קרחון רושריי, לבין מוצאו של קרחון קוקס.

== היסטוריה ==
=== גילוי ומיפוי הקרחון ===

הקרחון מופה לראשונה בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה, בעונת המחקר (הקיץ האנטארקטי), בדצמבר 1946.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם לוטננט זוטר (Lieutenant (junior grade)) סמיול רושריי (Samuel Rochray), מצי ארצות הברית, שהיה טייס מסוקים על אוניית צי ארצות הברית גליישר (USS Glacier), בעונת המחקר (הקיץ האנטארקטי) בפברואר 1960.

רושריי ביצע מספר טיסות, במסגרתן התגלו אזורים באי ת'רסטון, שלא התגלו קודם לכן.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:12772 קרחון רושריי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12263&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון רושריי] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/rochray_glacier מחשבון מרחקים - המרחק מקרחון רושריי לאתרים סמוכים]
* [https://www.meteoblue.com/en/weather/current/rochray-glacier_antarctica_6624278 מזג אוויר נוכחי מעודכן בקרחון רושריי] (לרבות זמני שקיעת/זרחית שמש/ירח עדכניים)
** [https://www.meteoblue.com/en/weather/14-days/rochray-glacier_antarctica_6624278 תחזית מזג אוויר עדכנית ארוכת טווח עבור קרחון רושריי]
** [https://www.meteoblue.com/en/weather/historyclimate/weatherarchive/rochray-glacier_antarctica_6624278 נתוני מזג אוויר היסטוריים עבור קרחון רושריי]
** [https://www.meteoblue.com/en/weather/archive/yearcomparison/rochray-glacier_antarctica_6624278 סטטיסטיקות מזג אוויר עבור קרחון רושריי]

== הערות שוליים ==

רושריי
סנגק

סנגק (בפרסית: سنگک; באזרית: səngək) הוא לחם העשוי מחיטה מלאה ונפוץ ב.

פירוש המילה סאנגק הוא אבן קטנה מכיוון שהוא נאפה על חלוקי נחל קטנות בתנור על חום גבוה.

הסנגק דומה בטעמו ללחם הנאן ונהוג לצרוך אותו בתוספת שומשום, קצח או פרג.

== היסטוריה ==
הלחם מוזכר לא מעט בתרבות האיראנית וקיימת מחלוקת רב שפתית על ההיסטוריה שלה.

יש הטוענים שהלחם היה נפוץ באיראן לפני תקופת האסלאם והוזכר כאשר אחד המלכים הסאסנים חלה ורופאו הורה להכין למלך לחם שנאפה על חול.

טענה נוספת עלתה ביידי החוקר סייד דאוד רוג'אני שהציג כתובת עתיקה משנת 1062 לספירה בה נכתב על לחם שנאפה על חלוקי נחל חמים.

אזכור נוסף מהמאה ה-11 הוא שחיילי הצבא הפרסי נשאו עימם כמות קטנה של חלוקי נחל כדי לבנות תנור סנגאק ובעזרתם יוכלו לאפות לחם.

הסנגק נחשב למוצר בפופולרי גם באזרבייג'ן ונהוג לאכול אותו עם קבב טלה, אך לאחר השתלטות ברית המועצות בשנת 1920 הפך לפחות נפוץ.

כיום, הסנגק משמש כלחם שולחן לחתונות המוגש עם דבש ושומשום.

== קישורים חיצוניים ==

* [https://cookli.co.il/recipes/לחם-סנגק-פרסי/ מתכון לחם סנגק פרסי], באתר Cookli
* [https://iw.lightups.io/sangak-recipe-how-make-persian-flatbread מתכון סנגק: איך מכינים לחם שטוח פרסי], באתר Lightups

== הערות שוליים ==

קטגוריה:מאכלים לאומיים
קטגוריה:המטבח הפרסי
קטגוריה:איראן: תרבות
קטגוריה:מאפים
ז'אן-קווין דוברן

ז'אן-קווין דוברן (בצרפתית: Jean-Kevin Duverne; נולד ב-12 ביולי 1997) הוא כדורגלן צרפתי המשחק בעמדת הבלם בברסט, בה הוא משמש גם כקפטן.

==קריירה==
דוברן נולד בפריס, ובגיל 17 הצטרף למחלקת הנוער של לאנס.

הוא ערך את הופעת הבכורה שלו במדי הקבוצה הבוגרת של המועדון ב-5 באוגוסט 2016, בתיקו 2–2 עם טור. מאותו משחק השתלב דוברן בקביעות בהרכב קבוצתו, שדשדשה בליגה הצרפתית השנייה.<ref>[https://int.soccerway.com/matches/2016/08/05/france/ligue-2/racing-club-de-lens/tours-football-club/2237925/ Game] at Soccerway</ref>

בספטמבר 2019 רכשה אותו ברסט, העולה הטרייה לליג 1, תמורת 2 מיליון אירו.

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני לאנס
קטגוריה:כדורגלני ברסט
קטגוריה:צרפתים ממוצא האיטי
קטגוריה:צרפתים שנולדו ב-1997
גבעת הנדרסין

גבעת הנדרסין או גבעת הנדרסן או גבעת הנדרסון (באנגלית: Hendersin Knob או Henderson Knob) היא גבעה עגולה מכוסה קרח בחלק הדרום - מערבי של האי ת'רסטון, אי המצוי בסמוך לקצה הצפון-מערבי של ארץ אלזוורת', שבאנטארקטיקה.

הגבעה מתנשאת בין ראשו של קרחון קרפט, לבין ראשו של קרחון רושריי.

== היסטוריה ==
=== גילוי ומיפוי הגבעה ===

הגבעה מופתה לראשונה בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה, בעונת המחקר (הקיץ האנטארקטי), 1946 – 1947.

=== מקור השם ===

שמה של הגבעה ניתן לה על ידי הוועדה המייעצת לשמות אנטארקטיים.

הגבעה נקראת על שם האלחוטן ונדל ק. הנדרסין (Wendell K. Hendersin), מצי ארצות הברית, אשר נפל חלל בעת התרסקות מטוס ימי באי ת'רסטון, בעונת המחקר (הקיץ האנטארקטי) ב-30 בדצמבר 1946.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:6632 גבעת הנדרסין] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=118422 גבעת הנדרסין] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6244&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעת הנדרסין] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=6632&fid=antgeo_110 תצלום לוויין של אזור גבעת הנדרסין]
* [http://distancebetween.info/hendersin_knob מחשבון מרחקים - המרחק מגבעת הנדרסין לאתרים סמוכים]

== הערות שוליים ==

הנדרסין
הנדרסין
ברנדן שרדונה

ברנדן שרדונה (בצרפתית: Brendan Chardonnet; נולד ב-22 בדצמבר 1994) הוא כדורגלן צרפתי המשחק בעמדת הבלם בברסט.

==קריירה==
שרדונה נולד בצרפת, ובצעירותו הצטרף למחלקת הנוער של ברסט.

הוא ערך את הופעת הבכורה שלו במדי הקבוצה הבוגרת של המועדון במאי 2013, בהפסד קבוצתו 2–3 לפריז סן-ז'רמן. מאותו משחק החל להשתלב שרדונה מפעם לפעם בהרכב קבוצתו, שדשדשה בליגה הצרפתית השנייה.

לקראת עונת 2015/2016 הושאל לעונה אחת לאפינאל מהליגה השלישית, ושב לברסט בתום העונה.

==קישורים חיצוניים==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני ברסט
קטגוריה:צרפתים שנולדו ב-1994
הטסלה רודסטר של אילון מאסק

300x300 פיקסלים
טסלה רודסטר של אילון מאסק היא מכונית ספורט חשמלית ששימשה כמטען הדמה של טיסת המבחן "פאלקון כבד" בפברואר 2018, והפכה מאז ללוויין מלאכותי של השמש. במושב הנהג הוצבה "סטארמן", בובת אדם הלבושה בחליפת חלל. המכונית והטיל יוצרו על ידי טסלה ו-SpaceX, שתיהן חברות בראשות אילון מאסק<ref></ref>. מודל הרודסטר משנת 2008 הוא בבעלותו האישית של מאסק, ושימש אותו בעבר בחיי היום יום. זו המכונית הראשונה ששוגרה לחלל והקיפה את השמש.

המכונית, שהורכבה על השלב השני של הרקטה, צברה מספיק מהירות כדי להימלט מכוח המשיכה של כדור הארץ ולהיכנס למסלול הליוצנטרי אליפטי שחוצה את מסלול מאדים<ref name="SFN_rearview"></ref>. המסלול מגיע למרחק מרבי מהשמש באפסיד של 1.66 יחידות אסטרונומיות. בתחילת השיוט מחוץ לאטמוספירה של כדור הארץ, וידאו בשידור חי שודר בחזרה למרכז בקרת המשימה למשך מעט יותר מארבע שעות<ref></ref>.

אנליסטים לפרסום ציינו את תחושת ניהול המותג של מאסק ושימוש במדיה חדשה להחלטתו לשגר טסלה לחלל. מאסק הסביר שהוא רוצה לעורר את הציבור לגבי "האפשרות שמשהו חדש יקרה בחלל" כחלק מחזונו הגדול יותר להפיץ את האנושות לכוכבי לכת אחרים<ref></ref>.

== השפעה תרבותית ==
המכונית בחלל הפכה במהירות לנושא לממים באינטרנט.

משטרת מערב אוסטרליה הפיצה תמונה של אקדח מד מהירות מכוון לרודסטר בעודה מעל אוסטרליה.

סקודה הפיקה סרטון פארודי על סקודה סופרב שנוסעת ל"מארס", כפר במרכז צרפת, בעל שם זהה לכוכב מאדים.

"דונאט מדיה" ניסתה לשגר טסלה מודל X באמצעות בלון לחיזוי מזג אוויר.

ToSky, סטארט-אפ רוסי, שיגר לגובה של 20 ק"מ דגם מוקטן של לאדה מתקופת ברית המועצות, הנושאת בובת תצוגה של ראש רוסקוסמוס, דמיטרי רוגוזין.

== קישורים חיצוניים ==

== הערות שוליים ==

קטגוריה:טסלה
קטגוריה:מכוניות מפורסמות
רחמן חג'ייב

רחמן ראחים אוגלו חג'ייב (באזרית: Rəhman Xudayət oğlu Hacıyev; נולד ב-25 ביולי 1993) הוא כדורגלן אזרי, המשחק בעמדת הקשר בנפטצ'י באקו ובנבחרת אזרבייג'ן.

==קריירה==
כבר בגיל צעיר הצטרף חג'ייב לבאקו, והתפרסם בעיקר עקב העובדה שהפך לשחקן הצעיר ביותר בהיסטוריה של הליגה (בגיל 15 ותשעה חודשים) שזוכה באליפות, בעת זכייתה של באקו באליפות הליגה בעונת 2008/2009.<ref></ref>

בינואר 2014 הושאל לסומגאיט, וביולי 2014 הושאל לגזיאנטפ. בינואר 2015 חתם בנפטצ'י באקו.

ב-8 ביולי 2020 הושאל לקשלה.<ref></ref>

===קריירת נבחרות===
חג'ייב שיחק במדי הנבחרות הצעירות של אזרבייג'ן, וב-17 בנובמבר 2015 ערך את הופעת הבכורה שלו במדי הנבחרת הבוגרת, במשחק נגד .<ref></ref>

==תארים==
;באקו
* אליפות (1): 2008/2009
* הגביע האזרי (2): 2009/2010, 2010/2011

==קישורים חיצוניים==

==הערות שוליים==

קטגוריה:כדורגלנים אזרים
קטגוריה:קשרי כדורגל אזרים
קטגוריה:כדורגלני באקו
קטגוריה:כדורגלני סומגאיט
קטגוריה:כדורגלני גזיאנטפ
קטגוריה:כדורגלני נפטצ'י באקו
קטגוריה:כדורגלני שמאחי
קטגוריה:כדורגלני נבחרת אזרבייג'ן
קטגוריה:ספורטאים זרים בטורקיה
קטגוריה:אזרים שנולדו ב-1993
אגנש קון

אגנש קון (במקור קוהן-כהן, בהונגרית: Kun Ágnes; ברוסית: Агнесса (Агнеш) Кун; נאג'אנד, 21 בינואר 1915 – בודפשט, 19 באוקטובר 1990) הייתה מתרגמת יהודייה-הונגרייה, עורכת, בתם של בלה קון (מנהיג הרפובליקה הסובייטית ההונגרית) ושל אירן גאל. אגנש קון הייתה אשתו השנייה של המשורר וסופר היהודי-הונגרי אנטל הידאש.

== ביוגרפיה ==
ביום נפילת הרפובליקה הסובייטית ההונגרית, היא ואמה צעדו לתחנת הרכבת קלנפולד<ref>Kun Béláné: Kun Béla. Emlékezések. Bp., 1969, 223. p.</ref> ונסעו ברכבת לאוסטריה ברכבת של קרובי משפחתם של קומסרי העם (למעשה שרי ממשלת הונגריה הסובייטית) של הרפובליקה. משם המשיכה עם אמה לאיטליה. שם נולד אחיה הצעיר, שהפך לרופא מיקלוש קון (1920–1996), שנולד בבולוניה.

בתחילת שנות ה-20 של המאה ה-20 הם נסעו לברית המועצות, שם הצטרפו לראש המשפחה לבלה קון. אגנש נרשמה לאוניברסיטת מוסקבה, שם למדה היסטוריה, ספרות ופילוסופיה, והכירה את הספרות הרוסית. הוא התחתנה עם אנטל הידאש בברית המועצות. אגנש קון החלה את עבודתו הרצינית כמתרגמת בשנות ה-40 של המאה ה-20 תחת השם הבדוי "אנה קרסנובה". היא תרגמה לרוסית את ספרו המפורסם של גזה גארדוני כוכבי אגר, אבל תרגמה גם יצירות מאת שנדור פטפי, ז'יגמונד מוריץ, אנטל הידאש. עבודות התרגום הספרותיות שלה כוללות את העובדה שבתרגומיה של כמה משוררים הונגרים (מיהאי פזקש, מיהאי ורשמארטי, יאנוש אראן, אנדרה אדי, אטילה יוז'ף, מיקלוש רדנוטי) לרוסית היא פנתה לכמה משוררים רוסיים וביקשה מהם "לשפץ" את התרגום שלה לגרסה רוסית איכותית (פסטרנק, צ'וקובסקי, מרטינוב, סמוילוב ועוד). אתגר גדול יותר היו הדרמות צ'ונגור וטינדה של מיהאי ורשמארטי, או הדרמה של אימרה מדאץ' טרגדיית האדם.

היא הורשתה לחזור להונגריה בשנת 1959 והייתה אחד ממכיני ציון יובל המאה להולדתו של אביה, בלה קון. מאוחר יותר עבדה בעריכה לדפוס של כמה מכתבי בעלה.

== לקריאה נוספת ==
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. ((לקסיקון ביוגרפי הונגרי. עורכת ראשית אגנש קניירש [http://mek.oszk.hu/00300/00355/html/ABC07165/08904.htm - אגנש קון])
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM62486;jsessionid=108065184BF7D8B4ACB7EDBCF9BCB8DE נתוניה בקטלוג המוזיאון הספרותי פטפי])
* לקסיקון ספרותי הונגרי. עורך ראשי. בנדק מרסל, 1965-1963.
* הלקסיקון החדש של רוואי. עורך ראשי. סקסארד, באביץ', 1996.
* לקסיקון חדש לספרות הונגרית. עורך ראשי. פטר לאסלו. 1994.

==קישורים חיצוניים==

* 

== הערות שוליים ==

קטגוריה:יהודיות הונגריות
קטגוריה:נשים הונגריות
קטגוריה:מהגרים מהונגריה
קטגוריה:מתרגמים יהודים הונגרים
קטגוריה:מתרגמים לרוסית
קטגוריה:הונגריות שנולדו ב-1915
קטגוריה:הונגרים שנולדו ב-1915
קטגוריה:נפטרות ב-1990
קטגוריה:הונגרים שנפטרו ב-1990
קופה אמריקה 1921

נבחרת ארגנטינה, זוכת הקופה אמריקה]]
טורניר אליפות אמריקה הדרומית בכדורגל 1921 בכדורגל (בספרדית: Campeonato Sudamericano de Football 1921) נערך בארגנטינה והיה הטורניר החמישי של הקופה אמריקה. בטורניר השתתפו 4 נבחרות, ונבחרת ארגנטינה זכתה בפעם הראשונה בתואר לאחר שסיימה במקום הראשון בבית. צ'ילה גם הוזמנה לשחק בטורניר אך פרשה עקב בעיות פנימיות בנבחרת.

הטורניר כולו נערך באצטדיון ספורטיבו באראקאס בבואנוס איירס ומספר המושבים היה 30,000. הטורניר נערך באוקטובר 1921.

==סיכום==
היו ציפיות גדולות לקראת המשחק בין ארגנטינה המארחת לאורוגוואי. סבסטיאן גארסיה, נשיא ליגה רוזרינה דב פוטבול, סידר שמי שהגיע לצפות במשחק שבבואנוס איירס מהעיר רוסאריו מחיר הכרטיסים ירד. קרוב ל-3,000 איש מרוסאריו הגיעו לתמוך בנבחרתם שכללה את השחקנים חוליו ליבונטי, סראפו, אדולפו סלי ופלורינדו ברזוטי. הרכבת יצאה בשעה 6 בבוקר, חוזה לרוסאריו בשעה 18:00.

בכדי להוריד לחץ מהשחקנים, מנהלי ארגנטינה נשאו אותם למחנה אימונים בטיגר שבמחוז בואנוס איירס. בוקצ'ה, דיג ומוזיקה היו חלק מהפעילויות במהלך שהותם שם.

ביום שישי שלפני משחק הסיום בטורניר, בעוד ששחקני אורוגוואי שיחקו כדורסל במחנה שלהם בוויסנטה לופס, העבירו מנהלי ארגנטינה את השחקנים שלהם מטיגר למלון במרכז העיר של בואנוס איירס, שם הם היו תחת פיקוח קפדני. אף אחד לא היה יכול לברוח משם, על אף שצמד הזמרים קרלוס גרדל וחוסה ראזאנו הופיעו בתיאטרון אסמרלה, לא רחוק מהמלון.

ארגנטינה ניצחה את כל משחקיה וזכתה בטורניר, שהיה גם לתואר הרשמי הראשון שלה. חלוצה חוליו ליבונטי זכה בתואר הכובש המצטיין עם שלושה שערים, ואילו שוערה אמריקו טסוריירה נבחר לשחקן המצטיין.

==המשחקים==

----

----

----

----

----

==מלכי השערים==
חוליו ליבונטי, סיים כמלך השערים בטורניר
;3 שערים
* חוליו ליבונטי
;2 שערים
* מצ'דו
* אנחל רומאנו

==קישורים חיצוניים==

* [http://isr.worldfootball.net/spielplan/copa-america-1921-in-argentina-endrunde/0/ נתונים על קופה אמריקה 1921]
*[http://www.rsssf.com/tables/17safull.html קופה אמריקה 1921 בארכיון RSSSF]

קטגוריה:קופה אמריקה
קטגוריה:1921 בספורט
קטגוריה:בואנוס איירס: תחרויות כדורגל
מייגן ג'נדריק

מייגן מ. ג'נדריק-קוואן (באנגלית: Megan M. Jendrick-Quann; נולדה ב-15 בינואר 1984) היא שחיינית עבר אמריקאית. אלופה אולימפית (סידני 2000) במשחה ל-100 מטר חזה וסגנית אלופת העולם (מלבורן 2007) במשחה ל-200 מטר חזה. במהלך הקריירה שלה היא זכתה ב-13 תוארי אליפות ארצות הברית, קבעה 4 שיאי עולם ו-27 שיאי ארצות הברית.

== ביוגרפיה ==
===1998===
באליפות ארצות הברית שנערכה בכלוביס, קליפורניה בשנת 1998 היא זכתה במדליית ארד במשחה ל-100 מטר חזה.

===1999===
באליפות הפאן פסיפיק בשחייה שנערכה בסידני 1999 זכתה ג'נדריק בשתי מדליות, זהב וכסף. מדליית זהב במשחה שליחות 4x100 מטר מעורב בתוצאה של 4:03.09 דקות, לפני אוסטרליה (4:05.74 דקות) ויפן (4:07.14 דקות) ומדליית כסף במשחה ל-100 מטר חזה בתוצאה של 1:08.54 דקות, אחרי שיאנית העולם פני היינס מדרום אפריקה (1:07.08 דקות) ולפני בת ארצה כריסטי קאוול (1:08.56 דקות).

===2000===
====אלופה אולימפית ושיאנית עולם====
באולימפיאדת סידני (2000) זכתה ג'נדריק בשתי מדליות זהב, במשחה ל-100 מטר חזה בתוצאה של 1:07.05 דקות, לפני לייזל ג'ונס מאוסטרליה (1:07.49 דקות) והאלופה היוצאת פני היינס (1:07.55 דקות) ובמשחה שליחות 4x100 מטר מעורב ביחד עם ברברה בדפורד, ג'ני תומפסון ודארה טורס בשיא עולם חדש של 3:58.30 דקות, לפני אוסטרליה (4:01.59 דקות) ויפן (4:04.16 דקות).

===2001===
====מדליית כסף במשחה שליחות באליפות עולם====
באליפות העולם שנערכה בפוקואוקה, יפן ב-2001 היא זכתה במדליית כסף במשחה שליחות 4x100 מטר מעורב ביחד עם נטלי קוגלין, מרי דסנזה וארין פניקס בתוצאה של 4:01.81 דקות, אחרי אוסטרליה שקבעה שיא אליפות חדש של 4:01.50 דקות ולפני הרפובליקה העממית של סין (4:02.53 דקות). נוסף לכך, היא סיימה במקום רביעי במשחה ל-50 מטר חזה בתוצאה של 31.55 שניות ובמקום חמישי במשחה ל-100 מטר חזה בתוצאה של 1:08.80 דקות.

===2005===
באוניברסיאדה שנערכה באיזמיר, טורקיה בשנת 2005 היא זכתה ב-3 מדליות זהב, במשחה ל-50 מטר חזה ב’וצאה של 30.88 שניות, במשחה ל-100 מטר חזה בתוצאה של 1:08.20 דקות, לפני בת ארצה רבקה סוני (1:08.77 דקות) ובמשחה שליחות 4x100 מטר מעורב (4:07.00 דקות).

===2006===
באליפות הפאן פסיפיק שנערכה בויקטוריה, קולומביה הבריטית, קנדה 2006 זכתה ג'נדריק במדליית כסף במשחה ל-100 מטר חזה בתוצאה של 1:07.58 דקות, אחרי בת ארצה טרה קירק (1:07.56 דקות) ולפני שרה קסוליס מאוסטרליה (1:08.12 דקות). נוסף לכך, היא סיימה במקום רביעי במשחה ל-200 מטר חזה בתוצאה של 2:27.98 דקות

===2007===
====סגנית אלופת עולם====
באליפות העולם שנערכה במלבורן, אוסטרליה במרץ 2007 היא זכתה במדליית כסף במשחה ל-200 מטר חזה ביחד עם קירסטי בלפור בריטניה בתוצאה של 2:25.94 דקות, אחרי לייזל ג'ונס (2:21.84 דקות).

===2008===
באולימפיאדת בייג'ינג (2008) היא זכתה במדליית כסף במשחה שליחות 4x100 מטר מעורב לאחר ששחתה בשלב המוקדמות.

== חיים אישיים ==
ג'נדריק נשואה לסופר האמריקאי נייתן ג'נדריק. לזוג שני ילדים בן, דית'ן (2011), ובת, סידני (2014).

== ראו גם ==

==קישורים חיצוניים==
* 

קטגוריה:שחייניות חזה אמריקאיות
קטגוריה:בוגרי האוניברסיטה הלותרנית של הפסיפיק
קטגוריה:בוגרות אוניברסיטת המדינה של אריזונה
קטגוריה:בוגרי אוניברסיטת המדינה של אריזונה
קטגוריה:אלופות האוניברסיאדה: שחייניות
קטגוריה:שיאניות עולם בשחייה
קטגוריה:אלופות אולימפיות אמריקאיות: שחייה
קטגוריה:שחייניות באולימפיאדת סידני (2000)
קטגוריה:שחייניות אמריקאיות באולימפיאדת בייג'ינג (2008)
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
אלכסנדר ארקטוב

אלכסנדר ארקטוב (1888 – 1961; Могилевский, Александр Аркадьев) היה מבקר תיאטרון, תסריטאי ובמאי קולנוע יהודי. אחד מבמאים הבולטים של קולנוע אילם וממקימי מערך תעמולה סוביטית בקולנוע.

== ראשית חייו ==
אלכסנדר ארקטוב נולד בשנת 1888 ברצ'יצה, האימפריה הרוסית.

== קריירה ==
ארקטוב החל את דרכו כמבקר תיאטרון ועיתונאי. משנת 1910 עבד כתסריטאי ומשנת 1912 התחיל גם לביים סרטים על חיי יהודים בתחום המושב.

בשנת 1910 כתב ארקטוב את התסריט הראשון לסרט העלילתי המקורי הראשון של הקולנוע היהודי אשר צולם על ידי הבמאים הצרפתיים מטרום וגנזן. היה זה סרט מלודרמה המבוסס על עלילת השיר העממי היהודי הפופולרי "לחיים". הסרט הוצג בבתי קולנוע רבים ברוסיה.

בשנת 1911 כתב תסריט לסרט בשם "הכינור" המבוסס על סיפור מאת הרצמן. בשנת 1912 ארקטוב כתב שני תסריטים וגם ביים לראשונה שני סרטים, "אל נקמה" ו"רייצ'ל".

בשנת 1913 ארקטוב ביים את הסרט "הצרות של שרה" שנחשב לאחד משיאי הסרטים היהודיים. עם הופעה זו החלה עליית הקריירה של איוון מוז'וחין. ארקטוב הצליח להעביר בסרט את הידע שלו על הפרטים היומיומיים של חיי העיר הקטנה. הסרט זכה להצלחה גדולה, אבל לא בקרב יהודים בתחום המושב.

כל הסרטים שביים ארקטוב עד למהפכת אוקטובר ברוסיה מתמקדים בסיטואציות דרמטיות של החיים הפנימיים של הקהילה היהודית בתחום המושב, בהתנגשויות שנגרמו על ידי החוקים והמסורת היהודית. העלילות שיקפו את עמדתו של חלק משמעותי מהנוער היהודי, שעזב את תחום המושב, קיבל השכלה חילונית באוניברסיטאות ולאחר מכן התבולל.

בשנים 1917–1918 ביים ארבעה סרטים עבור אולפני הסרטים "מזרח" בעיר אודסה. נושאי הסרטים האלה היו שונים. הם התמקדו בדיכוי והשפלה שתושבי תחום המושב חוו תחת שלטון הצאר. הצגת סרטים אלה עד 1917 הייתה בלתי אפשרית עקב הצנזורה. סרטו היהודי האחרון של ארקטוב "רוצה להיות רוטשילד" מבוסס על אחד המונולוגים המפורסמים של שלום עליכם בשם "לו הייתי רוטשילד".

בשנים 1918–1920 היה ארקטוב אחד ממקימי מערך התעמולה הסוביטית בקולנוע.

ארקטוב התאכזב מהר מממשל הסובייטי ופנה לשר התרבות הקומיסר לונצ'רסקי בבקשה לנסוע אל מחוץ לברית המועצות. ב 1921 נשלח במסגרת עבודתו לאוסטריה ולא חזר יותר לברית המועצות.

באוסטריה ביים ב 1921 סרט היסטורי "ז'אן טורוט".

בשנת 1923 ארקטוב עבד ככתב של "המסך הסובייטי" באנגליה ובשנת 1924 היגר לארצות הברית, שם הקים סטודיו לצילום. בזמן מלחמת העולם השנייה ביים סרטים חינוכיים עבור צבא ארצות הברית. ב 1945 הקים אולפן סרטים בהוליווד בו צילם סרטים בנושא דת עבור קהל צעיר. הרצה באוניברסיטת קליפורניה.

== מותו ==
אלכסנדר ארקטוב נפטר ב 1961 בלוס אנג'לס, קליפורניה, ארצות הברית.

== פילמוגרפיה ==
* 1910 - "לחיים"
* 1911 - "כינור" (דרמה מהחיים היהודיים המבוססת על סיפורו מאת הרצמן) (לא נשמר)
* 1912 - "אל נקמות" (מבוסס על המחזה אל נקמות של שלום אש)
* 1912 - "רייצ'ל"
* 1913 - "הצרות של שרה" (העלילה בנויה על המנהג לדרוש גט לבני זוג נטולי ילדים)
* 1914 - "וולגרי" (דרמה יומיומית מחייהם של סוחרי הוולגה) (לא נשמר במלואו)
* 1915 - "קתרינה הרוצחת" (עיבוד של סיפור "ליידי מקבת 'ממחוז מצנסק" מאת לסקוב) (לא נשמר)
* 1915 - "החרציות דעכו מזמן בגן" (דרמה סנטימנטלית עם עלילה פלילית פיקטיבית) (לא נשמר)
* 1917 - "תשפטו, אנשים" (מבוסס על סיפורו של י"ל פרץ בשם "הלוחות שבורים")
* 1917 - "רוצה להיות רוטשילד" (עיבוד הסיפור של שלום עליכם)
* 1920 - "שני עולמות"
* 1921 - "ז'אן טורוט" (אוסטריה)

== לקריאה נוספת ==
*

==קישורים חיצוניים==

קטגוריה:במאי קולנוע רוסים
קטגוריה:מהגרים מברית המועצות לארצות הברית
קטגוריה:ילידי 1888
קטגוריה:אמריקאים שנפטרו ב-1961